
 МОДЕЛ УГОВОРА
о изградњи два резервоара од по 20.000 m³ Р-21 и Р-22 са пратећом инфраструктуром на складишту нафтних деривата Смедерево у Смедереву



закључен између:
·  РЕПУБЛИЧКЕ ДИРЕКЦИЈЕ ЗА РОБНЕ РЕЗЕРВЕ, Београд, ул. Дечанска бр. 8а, текући рачун број: 840-821121843-39, матични број 07001452, порески идентификациони број: 102199721, телефон: 011/32-35-305, телефакс: 011/3239-140, (у даљем тексту Дирекција), коју заступа директор Зорица Анђелковић, и
· ____________________________________________________________________________  ул.__________________________ бр._____, текући рачун број: _____________________, код______________________________банке, филијала у ___________________________, порески идентификациони број:___________________, матични број:_________________, телефон: _______________, телефакс: ______________, (у даљем тексту Извођач радова), кога заступа директор ___________________________________________________.
· ____________________________________________________________________________________________________________________________________________________________________________________________________________________________________________________________________________________________________________
(понуђач попуњава уколико наступа са подизвођачем или са групом понуђача)

Уговорне стране сагласно констатују:
- да је Наручилац у складу са чланом 52. и чланом 91. Закона о јавним набавкама („Службени гласник РС“, број 91/2019) и Планом јавних набавки за 2021. годину број 404-87/2021-06, верзија плана бр. 6 од 14.10.2021. године, а на основу Одлуке о спровођењу отвореног поступка број: 404-721/2021-03 од 25.10.2021. године спровео поступак јавне набавке ЈН број  26/2021-03;
- да је Понуђач ___________________, _________, ул. ________________, доставио Понуду број ____ од ___.2021. године, заведену под бројем 404-____-____/2021-03 од _______.2021. године, која се налази у прилогу и саставни је део овог уговора;
- да Понуда  број ________ од ________.2021. године од понуђача у потпуности одговара спецификацији из Конкурсне документације.
- да је Наручилац, у складу са чланом 146. став 1. Закона о јавним набавкама („Службени гласник РС“, број 91/2019) и Одлуком о додели уговора број: 404-_____/2021-03 од _______.2021. године, као најприхватљивију понуду изабрао понуду понуђача ____________________________, _______, ул. ___________.
     (наведене констатације попуњава Наручилац)

Члан 1.
Предмет овог уговора је изградњa два резервоара од по 20.000 m³ Р-21 и Р-22 са пратећом инфраструктуром на складишту нафтних деривата Смедерево у Смедереву, ул. Ђуре Салаја бр. 23, уз клаузулу „кључ у руке“. 
Извођач радова ће извести грађевинске и машинске радове на изградњи два резервоара од по 20.000 m³ Р-21 и Р-22 и мешачке кућице МК-21/22 у складу са усвојеном понудом бр. ____________ од _____________ и техничком спецификацијом из конкурсне документације, које чине саставне делове овог уговора. 
Члан  2.
Извођач радова дужан је :
· да уговорене радове изведе према пројектно-техничкој документацији и понуди бр.____________ од __.__.2021. године, у складу са важећим прописима, нормативима и правилима струке;
· да решењем одреди одговорног извођача радова. Одговорни извођач радова може бити лице са високом стручном спремом одговарајућег смера и одговарајућом лиценцом за извођење предметних радова;
· да достави Дирекцији динамику извођења радова пре почетка извођења радова;
· да одговорном извођачу радова обезбеди примерак овог уговора, пројектно-техничку документацију и динамички план на основу кога се изводе уговорени радови;
· да пријави радове органу управе који је надлежан за послове грађевинске инспекције, најмање осам дана пре почетка извођења радова;
· да изради елаборат безбедности и здравља на раду;
· да писмено обавести Дирекцију о наступању непредвиђених околности које су од утицаја на извођење предметних радова и прoмену техничке документације;
· да осигура градилиште најкасније до дана увођења у посао, односно да достави  полису осигурања за објекат у изградњи и полису осигурања од одговорности за штету причињену трећим лицима и стварима трећих лица за све време изградње, тј. до предаје радова Дирекцији и потписивања записника о примопредаји радова;
· да предузме све потребне мере у складу са одредбама Закона о заштити на раду и да обезбеди превентивне мере за безбедан и здрав рад у складу са законом и искључиво одговара за доследну примену одредби закона и подзаконских аката из ове области;
· извођач радова подноси органу који је издао грађевинску дозволу изјаву о завршетку израде темеља и о завршетку објекта у конструктивном смислу;
· извођач уз изјаву о завршетку изградње темеља прилаже геодетски снимак изграђених темеља, а уз изјаву о завршетку изградње објекта у конструктивном смислу геодетски снимак објекта, у складу са прописима којима је уређено извођење геодетских радова;
· да обезбеди довољан број контејнера за потребе радника на градилишту и минимум два мобилна тоалета;
· да за уграђену опрему и извршене радове прибави атесте и другу пратећу документацију;
· да обезбеди монтажу специфичне опреме од стране овлашћених лица произвођача те опреме;
· да очисти и уклони са локације и градилишта сву опрему, непотребан материјал, градилишни отпад и шут, привремене објекте свих врста и да остави локацију и објекат уредан, сходно намени и у употребном стању, као и о томе да сачини записник;
· да по завршетку радова преда Дирекцији уговорене радове изведене према  пројектима  и важећим стандардима и техничким нормативима;
· да изради елаборат геодетских радова за изведени објекат и посебне делове објекта
· да ангажује пројектантски надзор;
· да изради пројекат изведеног објекта.

Одговорни извођач радова дужан је да:
· руководи извођењем радова и изводи радове према пројектно техничкој документацији, важећим прописима, стандардима и нормативима квалитета који важе за уговорене врсте радова, инсталација и опреме;
· организује градилиште на начин којим ће се обезбедити несметан рад на складишту нафтних деривата Смедерево у Смедереву: приступ локацији, обезбеђење несметаног саобраћаја, заштиту околине за све време грађења;
· обезбеди потребне мере за заштиту и сигурност објеката, радова, опреме и инсталација, мере за заштиту радника и осталих лица и околине;
· обезбеђује доказ о квалитету извршених радова, уграђеног материјала, инсталација и опреме;
· управља грађевинским отпадом насталим током грађења на градилишту сагласно прописима којима се уређује управљање отпадом;
· користи и/или складишти грађевински отпад настао током грађења на градилишту сагласно прописима којима се уређује управљање отпадом;
· води грађевински дневник, грађевинску књигу и књигу инспекције, са садржином и начином сагласним са важећим законом, правилницима и прописима;
· да прати динамику извођења радова у складу са динамичким планом;
· да обезбеди објекте и околину у случају прекида радова;
· после коначног обрачуна преда Дирекцији грађевинску књигу, инспекцијску књигу и атесте и другу пратећу документацију за уграђену опрему и извршене радове 
· да учествује у Техничком пријему објекта.
Одговорни извођач радова је лице са високом стручном спремом одговарајућег смера и лиценцом за извођење предметних радова.
Члан  3.
Материјал и опрему, који по квалитету одговарају техничкој документацији, техничким условима и утврђеним стандардима, потребну за извођење радова из члана 1. овог уговора набавља Извођач радова. Одговорност за њихов квалитет сноси Извођач радова.
Члан  4.
Дирекција се обавезује:
· да изврши пријаву радова надлежном органу; 
· да обезбеди координатора за извођење радова на градилишту; 
· да уведе Извођача радова у посао, констатовањем у грађевинском дневнику, у року од                5 дана од дана добијања ХСЕ квалификације,
· да Извођачу радова преда пројектно-техничку документацију за извођење радова из чл. 1 овог Уговора,
· да обезбеди вршење стручног надзора над извршењем уговорених радова, за све време градње,
· да по завршетку радова од Извођача радова прими изведене радове.
Члан  5.
Уговорне стране сагласно констатују да ће поједине радове из члана 1. овог Уговора изводити чланови у заједничкој понуди: ____________________________________________________
______________________________________________________________________________
Радове ће обављати чланови у заједничкој понуди и то:
Члан заједничке понуде _________________________________________________________
ће извршити радове : ___________________________________________________________,
а који представљају _______% од укупне вредности уговорених радова;
Члан заједничке понуде _________________________________________________________
ће извршити радове: ___________________________________________________________,
а који представљају _______% од укупне вредности уговорених радова;
Члан заједничке понуде ________________________________________________________
ће извршити радове: ___________________________________________________________,
а који представљају _______% од укупне вредности уговорених радова; 

а према достављеном Споразуму након доделе уговора, којим се чланови заједничке понуде међусобно и према Дирекцији обавезују на извршење уговора о јавној набавци.
Члан  6.
Уговорне стране сагласно констатују да ће извођење појединих радова из члана 1. овог Уговора Извођач радова поверити Подизвођачу _____________________________________
______________________________________________________________________________
Подизвођач ће извршити радове __________________________________________________,
А који представљају _______% од укупне вредности уговорених радова.
Члан  7.
Дирекција обезбеђује стручни надзорни орган који ће у току извођења уговорених радова вршити надзор над истим и о томе ће обавестити извођача радова.
Стручни надзорни орган врши следеће послове:
-	контролу да ли се извођење радова врши према пројектној документацији, као и благовремено предузимање мера у случају одступања извођења радова од тих пројеката;
-	контролу и проверу квалитета и количина извођења свих врста радова и примену прописа, стандарда и техничких норматива;
-	контролу и оверу количина изведених радова (овера грађевинских књига, привремених и окончане ситуације, рачуна за изведене радове и др), и степена изведености радова;
-	проверу да ли постоје докази о квалитету материјала, опреме и инсталација који се уграђују или постављају у објекат и да ли постоји документација којом се доказује њихов квалитет (атест, сертификат, извештај о испитивању и др.);
-	контролу и проверу квалитета изведених радова који се, према природи и динамици изградње објекта, не могу проверити у каснијим фазама изградње објекта (радови на извођењу темеља, арматуре, оплате, изолације и др.);
-	давање потребних упутстава извођачу радова, нарочито у случају одступања градње од пројекта за грађевинску дозволу, односно пројекта за извођење, као и у случају промене услова градње објекта (промена врсте тла или других параметара утврђених геомеханичким елаборатом и др.);
-	редовно праћење динамике извођења радова на објекту и усклађености са уговореним роковима;
-	обавља целокупну стручну комуникацију са Извођачем радова преко грађевинског дневника;
-	сарађује са извођачем радова при избору детаља технолошких и организационих решења за извођење радова;
-	сарађује са извођачем радова и пројектантом у припреми пројекта изведеног објекта;
-	констатује завршетак радова на последњој страни грађевинског дневника и тиме даје сагласност да је објекат, односно да су радови изведени у свему према техничкој документацији, стандардима и нормативима и спремни за технички преглед;
-	решава друга питања која се појаве у току извођења радова.
Члан  8.
Примедбе и предлози Надзорног органа уписују се у грађевински дневник.
Извођач радова је дужан да поступи по примедбама и захтевима Надзорног органа и да о свом трошку отклони недостатке у радовима у погледу стављених примедби, уколико су примедбе учињене у циљу испуњења уговорених обавеза.
Члан  9.
За свако одступање од пројеката за извођење, односно уговорених радова, Извођач радова мора имати писмену сагласност Дирекције.
Члан  10.
Извођач радова пре почетка извођења радова у обавези је:
- да прође обуку у НИС АД Нови Сад за ХСЕ квалификацију укључујући све учеснике у заједничкој понуди као и подизвођаче. 
- да радници имају на градилишту ватроотпорну ЛЗО;
- да изради Елаборат о уређењу градилишта је обавезан;
- да ХСЕ лице стално мора бити присутно на градилишту;
- да поседује ХСЕ документација за опрему, средства, алат, превозна средства и др. 
Члан  11.
Дирекција се обавезује да Извођачу радова плати на име укупне цене за све уговорене радове из члана 1. овог Уговора износ од ___________________________________________ 
(_______________________________________) динара без ПДВ-а, односно ____________________________  (_______________________________________) динара са ПДВ-ом.
Уговорена цена садржи све трошкове које Извођач радова има у реализацији овог уговора.
Цена је фиксна, изражена у динарима и не може се мењати током трајања уговора.
За део реализације уговора који се односи на 2022. годину реализација уговора ће зависити од обезбеђења средстава предвиђених Законом којим се уређује буџет за 2022. годину (Фин. план за 2022.годину).
За део реализације уговора који се односи на 2023. годину реализација уговора ће зависити од обезбеђења средстава предвиђених Законом којим се уређује буџет за 2023. годину (Фин. план за 2023. годину).
У супротном уговор престаје да важи без накнаде штете због немогућности преузимања и плаћања обавеза од стране Дирекције.	
Члан  12.
Дирекција ће изабраном Извођачу радова платити уговорене радове авансно по годинама. Извођач радова ће правдати изведене радове на основу привремених ситуација и окончане ситуације, оверених од стране надзорног органа и Дирекције, којe морају бити регистроване у Централном регистру фактура који води Министарство финансија-Управа за трезор.
                                                                         Члан 13. 
Извођач радова је дужан да  Дирекцији достави банкарску гаранцију за повраћај авансног плаћања за 2021. годину у износу од 445.000.000,00  динара без урачунатог ПДВ-а, у року до 15 дана од дана закључења уговора са роком важности 31.07.2022. године. Уколико Извођач радова пре рока оправда дати аванс, Дирекција ће извршити повраћај банкарске гаранције. 
Извођач радова је дужан да достави банкарску гаранцију за повраћај авансног плаћања за 2022. годину у износу од 440.000.000,00  динара без урачунатог ПДВ-а, најкасније до 31.01.2022. са роком важности 31.01.2023. године. Уколико Извођач радова пре рока оправда дати аванс, Дирекција ће извршити повраћај банкарске гаранције. Уколико  Извођач радова не оправда дати аванс до 31.01.2023. године, дужан је да достави нову банкарску гаранцију или амандман банкарске гаранције (анекс банкарске гаранције или измену банкарске гаранције) на износ неоправданог аванса.
Извођач радова је дужан да достави банкарску гаранцију за повраћај авансног плаћања за 2023. годину у износу од ________________________ динара без ПДВ-а (који представља разлику између укупне уговорене цене у динарима без урачунатог ПДВ-а и датих аванса у 2021. и 2022. години), најкасније до 31.01.2023. године са роком важности до 31.01.2024. године. Уколико Извођач радова пре рока оправда дати аванс, Дирекција ће извршити повраћај банкарске гаранције.
Дирекција се обавезује да Извођачу радова уплати аванс у року дo 45 дана од дана прихватања банкарске гаранције од стране Дирекције.
Поднета банкарска гаранција мора бити са клаузулом: неопозиво и безусловно ''на први позив'' и ''без приговора''. Извођач радова је дужан да уз банкарску гаранцију достави  фотокопију картона депонованих потписа овлашћених лица за потписивање банкарске гаранције.
Поднета банкарска гаранција мора бити издата од стране банке са важећом дозволом за рад издатом од стране Народне банке Србије.
Поднета банкарска гаранција не може да садржи додатне услове за исплату, краће рокове од оних које одреди Дирекција, мањи износ од оног који одреди Дирекција или промењену месну надлежност за решавање спорова. 
Аванс ће се правдати кроз испостављене привремене и окончану ситуацију за изведене радове, с тим што ће се износ сваке испостављене ситуације умањити процентуално за дати аванс до коначног правдања уплаћеног аванса.
Ако се за време трајања уговора промене рокови за извршење уговорне обавезе о чему ће бити сачињен анекс уговора у складу са чланом 156. Закона о јавним набавкама („Службени гласник РС“, број 91/2019), Извођач радова мора доставити нову банкарску гаранцију или амандман  банкарске гаранције (анекс банкарске гаранције или измену банкарске гаранције) на износ неоправданог аванса у складу са потписаним анексом уговора.
У случају да извођач радова не достави банкарску гаранцију за повраћај авансног плаћања уговор се сматра раскинутим.
Члан 14.
Извођач радова се обавезује да у року до 30 дана од дана закључења уговора преда Дирекцији банкарску гаранцију за испуњење уговорних обавеза, која ће бити са клаузулом: неопозиво и безусловно  ''на први позив'' и ''без приговора''. Извођач радова је дужан да уз банкарску гаранцију достави фотокопију картона депонованих потписа овлашћених лица за потписивање банкарске гаранције.
Банкарска гаранција за испуњење уговорних обавеза издаје се у висини од 10% од укупне вредности уговора без ПДВ-а, са роком важења 30 дана дуже од дана истека рока важења уговора.
Поднета банкарска гаранција мора бити издата од стране банке са важећом дозволом за рад издатом од стране Народне банке Србије.
Поднета банкарска гаранција не може да садржи додатне услове за исплату, краће рокове од оних које одреди Дирекција, мањи износ од оног који одреди Дирекција или промењену месну надлежност за решавање спорова. 
Ако се за време трајања уговора продуже рокови за извршење уговорне обавезе, мора  да се уради Анекс уговора, а Извођач радова доставља нову банкарску гаранцију или амандман банкарске гаранције (анекс банкарске гаранције или измену банкарске гаранције)  у складу са потписаним Анексом уговора.
Дирекција ће наплатити  банкарску гаранцију за испуњење уговорних обавеза у случају да понуђач не буде извршавао своје уговорне обавезе у роковима и на начин предвиђен уговором. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
У случају да извођач радова не достави банкарску гаранцију за испуњење уговорних обавеза уговор се сматра раскинутим.

Члан 15.
Извођач радова се обавезује да у  року до 30 дана од дана техничког пријема објекта  преда Дирекцији банкарску гаранцију за отклањање грешака у гарантном року, која ће бити са клаузулама: неопозиво и безусловно  ''на први позив'' и ''без приговора''. Извођач радова је дужан да уз банкарску гаранцију достави  фотокопију картона депонованих потписа овлашћених лица за потписивање банкарске гаранције.
Банкарска гаранција за отклањање грешака у гарантном року се издаје у висини 10% од укупне вредности уговора без  ПДВ-а. Рок важења банкарске гаранције је  37 месеци од дана техничког пријема објекта.
Поднета банкарска гаранција мора бити издата од стране банке са важећом дозволом за рад издатом од стране Народне банке Србије.
Поднета банкарска гаранција не може да садржи додатне услове за исплату, краће рокове од оних које одреди Дирекција, мањи износ од оног који одреди Дирекција или промењену месну надлежност за решавање спорова. 
Дирекција ће уновчити банкарску гаранцију за отклањање грешака у гарантном року у случају да Извођач радова не изврши обавезу отклањања недостатака који би могли да умање могућност коришћења предмета уговора у гарантном року.
Члан 16.
Рок за завршетак уговорених радова из члана 1. овог уговора је 31.12.2023. године.

Члан 17.
Током трајања уговора о јавној набавци Дирекција може да измени рок за завршетак уговорених радова услед дејства више силе и промењених (непредвидивих) околности, насталих након закључења уговора. Уговорени рок ће бити продужен када уговорне стране о томе сачине анекс Уговора. 
Остале измене уговора о јавној набавци вршиће се у складу са одредбама чл. 157- 161.Закона о јавним набавкама („Службени гласник РС“, број 91/2019).

Члан 18.
Ако Извођач радова својом кривицом не изврши уговорене радове у року из члана 15. овог Уговора, дужан је да плати Дирекцији уговорну казну за сваки дан закашњења у висини 2‰ (промила) од вредности уговорених радова, а највише 5% од вредности уговорених радова.
Уговорну казну из става 1.овог члана, Извођач радова ће платити Дирекцији по извршеном коначном обрачуну, у року од 10 дана.


Члан 19.
Гарантни рок за изведене радове износи 36 месеци рачунајући од дана техничког пријема објекта, ако за поједине радове није законом предвиђен дужи рок.
За уграђену опрему гарантни рок је 24 месеца, осим ако произвођач уграђене опреме даје дужи гарантни рок, с тим што је Извођач радова дужан да сву документацију о гаранцијама произвођача опреме, са упутствима за употребу и атестима, прибави и преда Дирекцији.
Извођач радова дужан је да у гарантном року о свом трошку отклони све недостатке на изграђеном објекту у погледу квалитета изведених радова и уграђеног материјала, у року који му одреди Дирекција.
Уколико Извођач радова не отклони недостатке у остављеном року, Дирекција има право да реализује банкарску гаранцију из члана 14. овог Уговора ради отклањања уочених недостатака.
Члан 20.

Извођач радова обавезује се да преда Дирекцији, на дан примопредаје радова, следећу документацију:
· атестну документацију уграђеног репроматеријала и опреме;
· документацију о функционалним пробама;
· документацију о извршеној контроли заварених спојева;
· пројекат изведеног објекта.
Члан 21.

Одмах по завршетку уговорених радова, извршиће се технички пријем радова, у складу са позитивним прописима и овим Уговором и уговорне стране приступиће примопредаји и коначном обрачуну.
О примопредаји се саставља записник, који потписују овлашћени представници Дирекције, Извођача радова и Надзорног органа.
Записником о примопредаји констатује се да ли је Извођач радова извршио своје обавезе у погледу обима, врсте и квалитета радова, употребљеног материјала и опреме, као и у погледу рокова за извођење радова.
Коначним обрачуном се утврђује извршење међусобних права и обавеза уговорних страна.

Члан 22.

На питања која нису регулисана овом Уговором примењиваће се одредбе Закона о облигационим односима, Закона о планирању и изградњи и други прописи који се односе на извођење предметних радова из овог Уговора.

[bookmark: _GoBack]Члан 23.

У случају спора по овом уговору надлежан је Привредни суд у Београду.

Члан 24.

Овај Уговор сматра се закљученим када га потпишу уговорне стране .
Члан 25.

Уговор је сачињен у 6 (шест) примерака, од којих Дирекција задржава 4 (четири) примерка,  Извођач радова 2 (два) примерка.




УГОВОРНЕ СТРАНЕ



    За  ИЗВОЂАЧА РАДОВА:                                               	 За  ДИРЕКЦИЈУ:
___________________________                                    ________________________________
                                   , директор                                             Зорица Анђелковић, директор        
                                                                 			          


Напомена: овај модел уговора представља садржину уговора који ће бити закључен са изабраним понуђачем. 

